recursal/SuperWikiNEXT-32B huggingface dataset:
ארצות הבריתארצות הברית
זהו שם קוריאני; שם המשפחה הוא צנג. 

**מיונג-וה צ'ונג** (באנגלית: **Myung-wha Chung**; הנגול: **정명화**; ‏‏נולדה ב־19 במרץ 1944) היא צ'לנית דרום קוריאנית ידועת-שם.

קורות חייה
----------

מיונג-וה צ'ונג נולדה בסיאול, קוריאה הדרומית למשפחה מוזיקלית מאוד. אחותה הצעירה היא הכנרת קיונג-וה צ'ונג, ואחיה הצעיר הוא הפסנתרן והמנצח מיונג-וון צ'ונג.

מיונג-וה סיימה את לימודיה התיכוניים בבית הספר לאמנויות בסיאול והופיעה לראשונה עם הפילהרמונית של סיאול, לפני שיצאה להמשיך את לימודיה בארצות הברית, כתלמידתו של ליאונרד רוז בבית הספר למוזיקה ג'וליארד בניו יורק, בשנים 65–1961. לאחר מכן למדה אצל גרגור פיאטיגורסקי באוניברסיטת דרום קליפורניה בלוס אנג'לס, בשנים 68–1965.

קונצרט הבכורה שלה בארצות הברית התקיים בסן פרנסיסקו בשנת 1969 ובאירופה הופיעה לראשונה בספולטו שבאיטליה בשנת 1969. באותה שנה גם הוזמנה לנגן בבית הלבן בוושינגטון.

בשנת 1971 זכתה בשווייץ בתחרות המוזיקה הבינלאומית בז'נבה במדור הצ'לו.

לצד הקריירה הבינלאומית שלה כסולנית קונצרטים, המנגנת עם גדולי המנצחים בעולם ועם תזמורות מן השורה הראשונה, מיונג-וה מנגנת גם מוזיקה קאמרית עם אחיה ואחותה בשלישיית צ'ונג.

הצ'לו שלה הוא הסטרדיוואריוס "בראגה" משנת 1731.

הוראה
-----

צ'ונג היא פרופסור לצ'לו במאנס קולג' למוזיקה בניו יורק וראש הפקולטה לצ'לו במכון הקוריאני הלאומי לאמנויות בסיאול.

פרסים ואותות הוקרה
------------------

* אות הוקרה מטעם התזמורת הסימפונית של סן פרנסיסקו, 1967
* פרס ראשון (צ'לו) בתחרות המוזיקה הבינלאומית בז'נבה, 1971
* אות הכבוד הלאומי להצטיינות תרבותית, קוריאה הדרומית, 1992
* אות הוקרה על הצטיינות לשנת 2000 ("על תרומה יוצאת דופן לחברה האמריקאית בתחום המוזיקה"), לשכת המסחר של אסיה בארצות הברית)

רשימת הקלטות
------------

מיונג-וה צ'ונג מקליטה לחברות חשובות בתחום המוזיקה הקלאסית, הן כסולנית והן עם שלישיית צ'ונג. מבחר מהקלטותיה כולל:

* בטהובן - שלישיות פסנתר (EMI, 1994, הפצה חוזרת 2007)
* בטהובן - שלישיית הארכידוכס (דויטשה גרמופון, 1998)
* ברהמס/מנדלסון - שלישיות פסנתר (דקה, 1995)
* צ'ייקובסקי - וריאציות רוקוקו, עם הפילהרמונית של לוס אנג'לס בניצוח שארל דיטואה. (דקה, SXL 6955 411 210-1)

פעילויות חוץ-מוזיקליות
----------------------

* שגרירת רצון טוב לתוכנית האו"ם לפיקוח על סמים (UNDCP), מינוי מ-1992
* שגרירת רצון טוב ליוניצ"ף בקוריאה
* נציגה מיוחדת מטעם עיריית סיאול

קישורים חיצוניים
----------------

* מיונג-וה צ'ונג, באתר MusicBrainz (באנגלית)
* מיונג-וה צ'ונג, באתר Discogs (באנגלית)

* Myung-wha Chung biography, 3rd Busan Music Festival Program


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb138925042 (data)
* ISNI: 0000 0000 0099 2346
* MusicBrainz: 1caf3a00-3347-44a6-9689-dc8d7b69fb7b
* NLK: KAC201700891
* VIAF: 49407571
* WorldCat: viaf-49407571

 |
**מכינת תל"ם** (נודעה בשם המכינה ביפו. שמה המלא: המכינה הקדם צבאית למנהיגות תל"ם) היא מכינה קדם-צבאית שנוסדה ביפו ב-2003 על ידי התנועה הרפורמית בישראל.

היסטוריה
--------

מחזוריה הראשונים של המכינה מנו פחות מעשרה חניכים. בהמשך עלה מספר החניכים. כיום מונה המכינה כחמישים חניכים.

החל משנת 2007 המכינה ממוקמת ברחוב יעקב וסרמן.

בשנת 2017 נפתחה שלוחה של המכינה בחולון. בעקבות פתיחת השלוחה החדשה השתנה המבנה הארגוני של המכינה. שמה של המכינה שונה מ״המכינה ביפו״ ל״מכינת תל״ם״ ותחתיה שתי השלוחות - הוותיקה ביפו והחדשה בחולון.

### ראשי המכינה

* 2003 - 2006 - אורי מאיר
* 2006 - 2012 - אהרל'ה פוקס
* 2012 - 2013 - ליאורה אזרחי ורד
* 2013 - 2021 - שמעון (שמקו) אל עמי
* 2021 - היום - מעיין מורג

לימודים
-------

החניכים לומדים מדי בוקר 3 שיעורים. השיעורים כוללים נושאי יהדות כגון תפילה, תלמוד, ארון הספרים וזרמים ביהדות; נושא החברה בישראל - מגילת העצמאות, הגות ציונית, דילמות מוסריות וזכויות אדם; נושאים כלליים - כמו ערבית מדוברת, מגדר, שפינוזה, בישול, מוזיקה וכתיבה יוצרת. ראש המכינה מעביר שיעור שבועי.

לחניכים השפעה על תוכנית הלימודים והם יכולים להציע הצעות חדשות. פעם בשבועיים החניכים מזמינים מרצה אורח.

במהלך השנה עוברים החניכים קורס עזרה ראשונה, סמינר בצפון בנושא ציונות ביחס ליהודי וערבי תושבי ישראל[דרושה הבהרה], בנייה והפעלה של סוכה שאליה מגיעות קהילות מיפו, סמינר ניווטים, השתתפות בפסטיבל הקהל, שבוע עבודה, שבוע צבא, אירועי "מאירים את יפו", סמינר יהודה ושומרון, יום מיעוטים, סמינר דרום, שבת בשכונת מאה שערים, שבת בקיבוץ יהל, פרויקט "לך לך" שבו כל חניך יוצא למסע של שלושה ימים למקום שמעניין אותו, סמינר פסח, "במדבר", אירועי תיקון ליל שבועות.

התנדבות
-------

במסגרת המכינה החניכים מתנדבים במגוון מסגרות ביפו ובדרום תל אביב אחר הצהריים כשלוש פעמים בשבוע, בדרך כלל עם ילדים ונוער. את המכינה מלווים אגף הרווחה והמישלמה ליפו. החניכים בוחרים את מקום ההתנדבות.

בנוסף מצופה מהחניכים ליזום פרויקטים נוספים שיתרמו לקהילה ביפו ובדרום תל אביב. בעקבות כך נפתחו קבוצת תיאטרון לנוער, מרכז למידה וחוג טייקוואנדו.

חיי קבוצה
---------

התלמידים חברים בוועדות טיולים, ועדת בית, גזברות, יפו והקהילה, תרבות ורוח, גיוסים (הרכבת המחזור הבא של המכינה), אקולוגיה, פרולטריון (תחזוקה), ספורט ותקשורת.

במהלך הלוז השבועי יש משבצות שבהן מדברים על חיי הקבוצה ומעלים הצעות איך להשתפר כקהילה; ערב חברתי שאותו מעבירים המת"שים של אותו השבוע; מפגש עם רכזת ההתנדבות של המכינה; שעת אקטואליה; קבלת שבת ועונג שבת. כמו כן ישנה מסגרת "ביטוי אישי" שבה חניך מספר על עצמו או על נושא שמעניין אותו.

קישורים חיצוניים
----------------

* אתר המכינה
* המכינה הקדם-צבאית, באתר התנועה הרפורמית

| מכינות קדם-צבאיות |
| --- |
| 

|  |  |
| --- | --- |
| **מכינת קדם צבאיות דתיות**: אבנר עכו • אור מאופיר • אלישע • אמי"ת ראש פינה • ארזי הלבנון •  בית יתיר • בית שאן • בני דוד • חוסן • חמדת יהודה • ימין אורד • כרמי חיל • לוד • מגן שאול • משכיות • עטרת ירושלים • עצם • צהלי • קריית מלאכי • קשת יהודה • שובו אחים • תמיר

---

**מכינות קדם-צבאיות חילוניות**: אחד משלנו • בינ"ה • בני ציון • גל • גליל עליון • הירושלמית • הנגב • יפתח • כרם אל • מיצר • מלח הארץ • מנשרים קלו (מעגן מיכאל) • נחשון • ערבה • רבין • שחר (מקווה ישראל) • תבור • תל"ם (יפו)

---

**מכינות קדם-צבאיות מעורבות**: אדרת • בית ישראל • העמ"ק • חנתון • עין פרת • עמיחי • רקיע

---

**מכינות קדם-צבאיות חצי שנתיות**: דרך ארץ • שחר • ארז |  |

 |
**קליטומאכוס** (נקרא במקור **עזרבעל**; בערך 187 - 110 לפנה"ס) היה פילוסוף פיניקי שעמד בראש האקדמיה האפלטונית באתונה.

ביוגרפיה
--------

קליטומאכוס, ששמו המקורי היה עזרובעל, נולד בעיר קרתגו שבצפון אפריקה. הוא הגיע לאתונה בערך ב-163 כאשר היה בן עשרים וארבע שנה. שם הכיר את הפילוסוף קרנאדס שנמנה עם זרם הספקנות בפילוסופיה היוונית, ושעמד בראש האקדמיה האפלטונית החל מ-155. הוא הפך לאחד מבחירי תלמידיו ולמד גם את תורות האסכולה הסטואית והאסכולה הפריפטטית. 

כאשר הרומאים החריבו את קרתגו עד היסוד בסופה של המלחמה הפונית השלישית (149 - 146), עזרובעל כתב יצירת תנחומים שהוקדשה לבני מולדתו האומללים. ב-127, שנתיים אחרי מותו של קרנאדס, עזרובעל ששינה את שמו לקליטומאכוס, הפך לראש האקדמיה האפלטונית באתונה והמשיך לשמש בתפקיד זה עד מותו. אחד מתלמידיו היה פילון מלאריסה.

יצירתו
------

קליטומאכוס כתב כארבעים ספרים שמהם שרדו אחדים בלבד. מטרתם העיקרית של ספרים אלה הייתה להפיץ בציבור את רעיונותיו הפילוסופיים של מורהו קרנאדס, שבהם החזיק ושמהם לא סטה מעולם. גם יצירת התנחומים של קליטומאכוס לבני מולדתו הייתה מבוססת על דבריו של קרנאדס, ונועדה להציג את כוחה של הפילוסופיה לשמש כנחמה על צרות החיים.

ספריו של קליטומאכוס זכו בהערצתו של קיקרו שעשה בהם שימוש ביצירותיו ובהן "על הנבואה" ו "על טבע האלים". שניים מספריו של קליטומאכוס הוקדשו למשורר הרומאי גאיוס לוקיליוס ולקונסול לוקיוס מרקיוס קנסורינוס - מה שמצביע על כך שיצירותיו זכו להערצה ברומא.

קישורים חיצוניים
----------------

* קליטומאכוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 102385327
* VIAF: 44692361
* WorldCat: viaf-44692361

 |
**לווייתן 52 הרץ** (באנגלית: **52-hertz whale**) המכונה גם הלוויתן הבודד בעולם הוא לווייתן ייחודי שקורא בתדירות של 52 הרץ (להאזנה (מידע • עזרה)) — תדירות גבוהה בהרבה מזו של רוב הלווייתנאים. ככל הנראה מדובר בפרט היחיד עם קריאה כזו, ולפיכך הוא מתואר לעיתים כ"לווייתן הבודד בעולם".

היסטוריה
--------

הלווייתן זוהה לראשונה על ידי צוות של המכון האוקיינוגרפי בוודס הול מארצות הברית. הקריאה אותרה לראשונה ב־1989, ואז שוב מדי שנה עד 2004.

מאפיינים
--------

חתימת הקול של הקריאה אופיינית ללווייתני ענק, אם כי שונה בתדירותה: תדר של 52 הרץ, המקביל לתו סול דיאז, הוא גבוה במקצת מהתו הנמוך ביותר של טובה. מאפייני הקריאה אינם מתאימים לאלו של לווייתנים כחולים (15–20 הרץ) או לווייתנים מצויים (20 הרץ): היא קצרה יותר, תכופה יותר ובטון גבוה בהרבה. ככלל, תבנית הקריאה מגוונת מאוד, אבל מזוהה היטב הודות לתדר הייחודי שלה. זוהי הקריאה הלווייתנאית היחידה מסוגה שאותרה, והיא מגיעה ממקור יחיד מדי עונה.

מסלול הנדידה של לווייתן ה־52 הרץ אינו דומה לזה של לווייתני הענק האחרים. הוא מזכיר במקצת את מסלולם של הלווייתנים הכחולים, אבל מתוזמן יותר בדומה לזה של הלווייתנים המצויים. הקריאה מאותרת מדי שנה באוקיינוס השקט בין החודשים אוגוסט ודצמבר, ומתרחקת מטווח המיקרופונים התת-מימיים בחודשים ינואר-פברואר. היא מאוכנת בצפון עד האיים האלאוטיים ואי קודיאק שבצפון האוקיינוס השקט, ובדרום עד חופי קליפורניה, והלווייתן המשמיע אותה נע מרחק של 30–70 ק"מ מדי יום. מרחק הנדידה העונתי (המתועד) שלו נע מ־708 ועד 11,062 ק"מ.

מדענים במכון האוקיינוגרפי וודס הול לא הצליחו לקבוע את מין הלווייתנאים שאליו פרט זה משתייך. הם משערים שהוא עשוי להיות מעוות, או בן כלאיים של לווייתן כחול ומין נוסף. על פי "הניו יורק טיימס", צוות המחקר קיבל פניות מחרשים שסבורים שייתכן שהלווייתן חירש. קולו של הלווייתן העמיק במקצת מאז 1992, וייתכן שהדבר מעיד כי הוא גדל או התבגר. העובדה שהלווייתן שרד והתבגר מעידה על כך שהוא ככל הנראה בריא.
**דֵיינָאלִיט** הוא מינרל טקטוסיליקטי (סיליקט במבנה מרחבי) השייך לקבוצת ההלוויט, והמכיל ברזל, בריליום וגופרית.

תכונות
------

### הרכב כימי וקריסטלוגרפיה

נוסחת המבנה הכימי של הדיינאליט היא Fe2+4Be3(SiO4)3S

הדיינאליט יוצר תמיסה מוצקה עם ג'נהלוויט (Zn4Be3(SiO4)3S) ועם הלוויט (Mn4Be3(SiO4)3S).

הדיינאליט מתגבש במערכת האיזומטרית, חבורת סימטריות נקודתית הקסטטרהדרלית ({\displaystyle {\bar {4}}3m\,\!}), וחבורת סימטריות מרחבית P43n. הפרמטר של תא היחידה הוא: Å‏a=820-823‏.

### תכונות פיזיקליות

הגבישים של הדיינאליט אוקטהדרליים או דודקהדרליים עד 10 ס"מ. אם כי בדרך כלל המינרל מופיע בטבע כמסה חסרת צורה. לדיינאליט יש פצילות גרועה בכיוונים {111} ו־{111}. הקשיות של המינרל בינונית, 6-5.5 בסולם מוס, ומשקלו הסגולי הממוצע 3.36 גרם לסמ"ק.

### תכונות אופטיות

אופטית המינרל הוא איזוטרופי. מקדם שבירה של הדיינאליט הוא:n=1.753-1.771 ‏. גבישי הדיינאליט שקופים למחצה. צבעם צהוב, ורוד, חום אדמדם ואדום. בשקף מנוסר הדיינאליט הוא חסר צבע. הברק של הדיינאליט הוא זגוגי או שמנוני.

גילוי ומקור השם
---------------

הדיינאליט נתגלה ב-1866 במחצבות הגרניט של העיירה רוקפורט (Rockport) במחוז אסקס (Essex) במדינת מסצ'וסטס בארצות הברית וקרוי על שם הגאולוג והזואולוג האמריקני ג'יימס דווייט דיינה (1895-1813).

מקור ותפוצה
-----------

הדיינאליט הוא מינרל נדיר המצוי בסלעי גרניט בפגמטיטים המכילים בדיל (בחברת אלביט קסיטריט פיריט ומוסקוביט) בסלעי סקארן (סלע מותמר בהתמרת מגע בחברת מגנטיט גארנט ואוריט) ובמשקעים הידרותרמיים (בחברת ארסנופיריט, קוורץ וכלוריט).

העובדה שבטבע לא מצוי דיינאליט טהור, והוא מצוי תמיד בתמיסה מוצקה עם הלוויט או ג'נהלוויט, כאשר התערובת העשירה ביותר מכילה לא יותר מ-86% של Fe2+, כמו גם העובדה שהחוקרים התקשו לייצר דיינאליט בתנאי מעבדה, גררה את המסקנה שדיינאליט טהור אינו יציב. אך המחקר של חסן וגרונדי (ראו לקריאה נוספת) הוכיח כי המינרל הטהור יציב.

מקומות בהם ניתן למצוא דיינאליט כוללים את מחצבות הגרניט של העיירה רוקפורט (Rockport) במחוז אסקס (Essex) במדינת מסצ'וסטס (המקום בו נתגלה לראשונה) והר מואט (Moat Mountain) במחוז קרול (Carroll ) בארצות הברית; הר נידלפוינט (Needlepoint Mountain) בקולומביה הבריטית והאי ואלרוס (Walrus Island) מפרץ ג'יימס בקוויבק שבקנדה; ברדרות (Redruth) בקורנוול שבאנגליה; במכרה קארה (Kara) בטסמניה שבאוסטרליה; ובמכרה מיהארה במחוז הירושימה שביפן.

לקריאה נוספת
------------

* Ishmael Hassan, H. Douglas Grundy, The crystal structures of helvite group minerals, American Mineralogist, Volume 70, pages 186-192, 1985

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דיינאליט** |

* אתר Webmineral
* אתר Mindat
* פרויקט rruff

הערות שוליים
------------

1. ↑  קבוצת ההלוויט נחשבת תת-קבוצה של קבוצת הסודליט, ראו תיאור הקבוצה באתר Mindat, ולכן יש המשייכים את הדיינאליט לקבוצת הסודליט
2. ↑  פרויקט rruff
3. ↑  אתר Webmineral
4. ↑  לרשימה המלאה ניתן להיעזר בקישור לאתר Mindat.
**פמפיל שיקארו** (ברומנית: **Pamfil Șeicaru**), אפריל 1894 - 21 באוקטובר 1980, היה עיתונאי רומני, פוליטיקאי ועורך, שגלה מרומניה לאחר כניסת הצבא האדום ונידון למוות בהיעדרו ומאוחר יותר זכה לחנינה.

שיקארו הוסמך כמשפטן ושירת במלחמת העולם הראשונה כקצין בצבא רומניה. ב-1918, לאחר שחרורו מהצבא, התחיל לעבוד כעיתונאי. הוא נבחר לפרלמנט הרומני, כציר עצמאי, שלוש פעמים, בשנים 1928, 1931 ו-1933.

שיקארו היה מנהל העיתון Bucovina, שהופיע בצ'רנאוץ והשתתף בכתיבת כתב העת Gândirea (המחשבה). ב-1923 קיבל את תפקיד העורך הראשי בעיתון Cuvântul (המילה). ב-1928 ייסד את כתב העת Curentul (הזרם) בעל המגמות הימניות ולעיתים אפילו ימניות קיצוניות והנהיג אותו עד עזיבת רומניה ב-1944.

שיקארו לקח חלק במסע ההכחשה שלאחר מרד הלגיונרים ופרעות בוקרשט הוא פרסם לאחר המרד, ב-17 בפברואר 1941, בעיתונו מאמר בשם "הוצאת הדיבה העגומה של האומה" ובו טען "שאינו יכול להאמין שאלה שהובילו בני אדם לבית המטבחיים לשחוט אותם כמו בהמות היו רומנים ולא זרים. איזה שם הוציאו לנו בקהילת העמים? איזה מוניטין ישאירו לנו?" ומכאן הגיע למסקנה: "מעשיהם הוכיחו כי מוצאם אינו רומני".

ב-1944 עזב את רומניה והתיישב בספרד, שם התכונן לפרסם כתב עת שיתמוך באינטרסים הרומנים. הוא נשאר בספרד 30 שנה. ב-1945, ברומניה, נידון למוות בהיעדרו, אך ב-1966 קיבל חנינה וב-1977 ערך ביקור חשאי ברומניה. לאחר עזיבת ספרד קבע את מושבו בדכאו, גרמניה, שם חי עד מותו.

פרסומיו מחוץ לרומניה
--------------------

* 1947 *Pax Americana o Pax Sovietica* שלום אמריקאי או שלום סובייטי
* 1948 *Dotla. Să rămână doar cenușa*דוטלה, שיישאר רק האפר
* 1959 *Istoria partidelor politice în România*ההיסטוריה של המפלגות הפוליטיות ברומניה
* 1968 *La Roumanie dans la Grande Guerre*רומניה במלחמה הגדולה
* 1968 *Karl Marx - Însemnări despre România* קרל מרקס - רישומים על רומניה
* 1975 *Die Donau - Fluss der Fünf Meere. Ein Europäisches Problem im Lichte der rumänisch-sowietischen Kontroversen*הדנובה - נהר בין חמישה ימים. בעיה אירופאית לאור המחלוקות בין רומניה ובין הסובייטים.
* 1980 *Adevăruri care trebuie amintite* אמיתות שצריך להזכיר

קישורים חיצוניים
----------------

ויקישיתוף מדיה וקבצים בנושא **פמפיל שיקארו** בוויקישיתוף
* EXCLUSIV: Venit în ţară în secret, Pamfil Şeicaru solicită o audienţă lui Ceauşescu בלעדי: בהגיעו לארץ (לרומניה) בחשאי, פמפיל שיקארו ביקש ריאיון עם צ'אושסקו (ברומנית)
* Ziaristul Pamfil Şeicaru, ctitorul de la Orşova(הקישור אינו פעיל) העיתונאי פמפיל שיקארו, מייסד המנזר באורשובה. (ברומנית)

הערות שוליים
------------

1. ↑  ז'אן אנצ'ל, "תולדות השואה - רומניה", כרך א' עמוד 399

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300039405171
* BNE: XX879868
* BnF: cb129727403 (data)
* GND: 1016894368
* ISNI: 0000 0000 5512 1943
* LCCN: n85115472
* NKC: jn19990008403
* NTA: 069041016
* SUDOC: 081618468
* VIAF: 24734217
* WorldCat: lccn-n85115472

 |
מנהרת רוח
**מנהרת רוח** היא כלי לניסוי המשמש במחקר אווירודינמי, המאפשר דימוי של גוף בטיסה באמצעות דגם סביבו זורם אוויר. המנהרה, על פי רוב, היא כלי צינורי בעל קוטר משתנה שבקצהו האחד מוזרם אוויר בתנאים שונים (מהירות, לחץ, טמפרטורה) ובקצהו השני האוויר נשאב כדי להוציאו מכלי הניסוי. מלבד ניסויים מעבדתיים, מנהרות רוח משמשות גם לדימוי תנאי מזג אוויר שונים עבור פעלולי קולנוע.

בחינת מבנה
----------

מנהרת רוח משמשת לבדיקת תפקודם של מערכות כגון מטוסים, טילים ומכוניות כאשר זורם על פניהם אוויר. מנהרת הרוח מדמה סביבת אוויר במהירויות שונות (תת-קולית, עבר-קולית, על-קולית, היפר-קולית) ובלחצים שונים וטמפרטורות שונות. הכלים או חלק מבנה ספציפי שרוצים לבדוק באותו ניסוי כמו כנף, הגה גובה, הגה כיוון או להב של מסוק מוצב במרכז המנהרה ועליו חיישנים. במהלך הניסוי מזיזים את הכלי בצירים שונים (גלגול, עלרוד וסבסוב) כדי לבדוק את תגובתו לזרימת האוויר בתוך מנהרת הרוח.

תעופת חיות במנהרת רוח
---------------------

מנהרת רוח יכולה לשמש גם לבחינה מעבדתית של תעופת עופות, עטלפים וחרקים. בחינה זו מאפשרת ללמוד על התנועות המאפשרות לחיות לעוף ועל גורמים שונים המניעים חיות לעוף. למשל, מדען יכול להסיק על יעילותו של חומר ריח המושך חרקים על פי המוטיבציה שלהם להמשיך ולעוף לקראתו במנהרת רוח. חומר שמדגם החרקים שבמעבדה עף לקראתו במשך חצי שעה בממוצע, הוא חומר יעיל יותר מאשר חומר אחר שמדגם החרקים עף לקראתו רק רבע שעה בממוצע.

שימושים אחרים
-------------

* דגם אדריכלי של גורד שחקים והבניינים שסביבו מוכנס למנהרת רוח כדי לבדוק האם גורד השחקים המתוכנן יגביר את הרוחות הנושבות בסביבתו ויהפוך, למשל, את ההליכה על המדרכות שבסביבתו למסוכנת. שימוש במנהרות רוח לבדיקות אלה מאפשר את שיפור תכנון גורדי השחקים.
* ניסויים באידוי, למשל מחקר על הקשר בין צורות עלים שונות לבין כמות המים המתאדה מהם בהשפעת הרוח.
* מנהרת רוח אנכית המשמשת למטרת ספורט אתגרי ותיירות.

ראו גם
------

* מנהרת רוח אנכית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נקבת רוח** |
| ויקימילון ערך מילוני בוויקימילון: **מנהרת אוויר** |
| ויקימילון ערך מילוני בוויקימילון: **מנהרת רוח** |
| ויקישיתוף תמונות ומדיה בוויקישיתוף: **מנהרת רוח** |

* The Remarkable History of the Langley Full-Scale Wind Tunnel
* מנהרת רוח, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558393005171
* BnF: cb11933299n (data)
* GND: 4189940-4
* LCCN: sh85146909
* NARA: 10664825
* NKC: ph527852

 |
**שוזהוזאורוס** (שם מדעי: ***Suzhousaurus***; מילולית: "לטאת שוזוהו") הוא סוג של דינוזאור תרופוד אסייתי, אשר התקיים במשך הקרטיקון התחתון שלפני 124 עד 113 מיליון שנה מזמננו. סוג זה תואר למדע ב-2007.

המאובנים של דינוזאור זה התגלו בסין בתצורות שיאגו (אנ'). הממצאים שלו זוהו בין 1999 ל-2004 בידי משלחת סינית, אשר אחד מהם כיום נחשב לננשיאונגוזאורוס ותואר בשם: *Suzhousaurus bohlini*, אם כי התבטל בהמשך עקב מיעוט זיהוי במאובנים. כיום נחשב רק מין נחשב תקף: *Suzhousaurus megatherioides*.

דינוזאור זה היה קרוב מעט לתריזינוזאורוס אך היה קדום ממנו. הוא היה מהגדולים שבתריזינוזאורים המוקדמים באורך של 6 מטרים ומשקל של כ-3.1 טונות בקירוב לפי ההערכות. השרידים שלו כללו שלד חלקי חסר גולגולת והיו לו עצם ירך רחבה באורך 84 ס"מ וגפיים חזקים שהזכירו מעט עצלני קרקע. מבנה גופו של דינוזאור זה התאים לאכילת צמחייה מהעצים, תוך שימוש בטפריו החזקות לכך.

קישורים חיצוניים
----------------

ויקישיתוף מדיה וקבצים בנושא **שוזהוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**פֶּשְטֶרָה** (בבולגרית: **Пещера**) היא עיר בדרום מערב בולגריה, השלישית בגודלה מבחינת כמות האוכלוסין במחוז פאזארדז'יק ושוכנת 125 ק"מ מהבירה סופיה, 18 קילומטרים מבירת המחוז פאזארדז'יק ו-43 קילומטרים מפלובדיב. משמעות המילה **פשטרה** בבולגרית היא מערה ושמה של העיר נגזר משפע המערות המצויות באזור.

היסטוריה
--------

ראשית ההתיישבות האנושית באזור מתוארכת לתקופת האבן החדשה והתיישבות מאורגנת מתועדת במהלך המאה ה-5 לפנה"ס, עידן הממלכה התראקית. היישוב המודרני מתועד לראשונה בתעודות עות'מאניות מ-1479 שתיעדו כפר קטן שהיה תחת חסותו של ואלי עות'מאני בשם מוסטאפה. במחצית הראשונה של המאה ה-19 בתקופת התחייה הלאומית הבולגרית חלה תנופת פיתוח בעיירה ונבנו כנסיות, בתי ספר ומבני ציבור. ב-6 בינואר 1878 במהלך המלחמה העות'מאנית-רוסית שוחררה העיר על ידי צבא האימפריה הרוסית. בהמשך בהתאם לסיכומי קונגרס ברלין הפכה חלק מהמחוז העות'מאני האוטונומי רומליה המזרחית וב-1885 אוחד עם נסיכות בולגריה.

כלכלה ודמוגרפיה
---------------

כלכלת העיר נסמכת על מספר מפעלי תעשייה הממוקמים בעיר ובפאתיה וביניהם: מפעל לתרופות גנריות, מפעל לנעליים ויקב. חלק נכבד מהתוצר המקומי הגולמי מגיע מענף התיירות. סמוך לעיר מצויה מערת נטיפים בשטח של 3,310 מטר מרובע ונכללת ברשימת 100 אתרי התיירות הלאומיים בבולגריה וכן שמורת טבע. בתוך העיר קיים מוזיאון לתולדות ההיסטוריה של האזור המכיל למעלה מ-8,000 פריטים וכן כנסיית דמטריוס הקדוש שבנייתה הסתיימה ב-1831.

אקלים
-----

בפשטרה שורר אקלים ממוזג מתון, כאשר הטמפרטורה השנתית הממוצעת היא 12.6oc וכמות המשקעים השנתית הממוצעת היא 675 מילימטרים.

קישורים חיצוניים
----------------

ויקישיתוף מדיה וקבצים בנושא **פשטרה** בוויקישיתוף

הערות שוליים
------------

1. ↑  האקלים בפשטרה, באתר הרשות המקומית (בבולגרית).

| **רשויות מקומיות וערי מחוז פאזארדז'יק שבבולגריה** |
| --- |
| 

|  |  |
| --- | --- |
| פאזארדז'יק • ולינגראד • פנגיורישטה • ספטמוורי • פשטרה • רקיטובו • בראציגובו • בלובו • באטאק • לסיצ'ובו • סטרלצ'ה • סארניצה | מחוז פאזארדז'יק |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537947005171
* GND: 4623057-9
* LCCN: no89019811
* VIAF: 152722233
* WorldCat (עם VIAF): 152722233

 |
**פשוט נהדרת** (באנגלית: **Absolutely Fabulous**, לעיתים גם **Ab Fab**) היא קומדיית מצבים בריטית, ששודרה ברשת הטלוויזיה BBC בין 1992 ל-1996, בין 2001 ל-2004 ואילך, עד ל-2012 לסירוגין, בפרקים מיוחדים.

הדמות הראשית בסדרה היא אדינה מונסון (בגילומה של ג'ניפר סונדרס, שגם הגתה וכתבה אותה), אשת יחסי ציבור בשנות ה-40 לחייה, שמקדישה את מרבית זמנה לניסיונות להיות אופנתית ומעודכנת, ומתנהגת כאילו היא עדיין בשנות ה-20 לחייה. אדינה חיה לצד בתה, ספרון (ג'וליה סוואלה), חנונית ציניקנית בעלת אופי בוגר ואחראי משל אמה. חברתה הקרובה של אדינה, פטסי סטון (ג'ואנה למליי), היא עורכת מגזין אופנה בעלת חיבה יתרה לאלכוהול, שמנסה לחיות את נעוריה באופן מוקצן אף יותר מאשר אדינה. דמות בולטת נוספת בסדרה היא אמה השמרנית של אדינה (ג'ון ויטפילד).

הסדרה שודרה במשך שלוש עונות, בין 1992 ל-1995. ב-1996 לא שודרה עונה מלאה, אלא סרט טלוויזיה בן שני חלקים, בשם "The Last Shout" ("הצעקה האחרונה"). ב-2001 הוחל בשידורן של שתי עונות נוספות, שאף הן כללו סרט טלוויזיה אחד, "Absolutely Fabulous in New York" ("פשוט נהדרת בניו יורק"), שמאוחר יותר שונה שמו ל-"Gay". ב-2004 וב-2005 שודרו שני פרקי ספיישל. בסך הכול כללה הסדרה לאורך כל עונותיה 40 פרקים.

הסדרה שודרה במדינות שונות בעולם, בהן אירלנד, אסטוניה, ארצות הברית, בלגיה, ברזיל, גרמניה, הולנד, ישראל, מקדוניה, סרביה, פולין, פורטוגל, צרפת, קנדה ושוודיה. בצרפת הופקה ב-2001 גם גרסה מקומית של הסדרה, בכיכובן של ז'וזיאן בלסקו ונטלי ביי. ב-2009 שודר גם פיילוט אמריקאי ברשת פוקס, בכיכובן של קתרין האן וקריסטן ג'ונסון, אך הרשת החליטה שלא להמשיך בהפקת הסדרה.

לאורך השנים זכתה הסדרה בפרסים הן בממלכה המאוחדת והן מחוצה לה. ב-1993 הוענק לה פרס באפט"א בקטגוריית הסדרה הקומית הטובה ביותר וב-1994 זכה הפרק "Hospital" בפרס אמי הבין-לאומי. ג'ואנה למליי זכתה ב-1993 וב-1995 בפרס באפט"א בקטגוריית ההופעה הקומית הטובה ביותר, וכן בפרס הקומדיה הבריטית לשנת 1993 בקטגוריית השחקנית הטובה ביותר. התסריט זיכה את ג'ניפר סונדרס בפרס גילדת התסריטאים הבריטית לשנת 1993 בקטגוריית קומדיות המצבים.

ב-25 בדצמבר 2011 חזרה הסדרה לחיים כחלק מספיישל של שלושה פרקים. הפרק השני שודר ב-1 בינואר 2012, והפרק השלישי שודר במהלך משחקי האולימפיאדה שהתקיימו בלונדון.

בשנת 2016, יצא לאקרנים סרט המשך לסדרה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פשוט נהדרת (באנגלית)** |
| ויקישיתוף תמונות ומדיה בוויקישיתוף: **פשוט נהדרת** |

* 

* אתר האינטרנט הרשמי של פשוט נהדרת (באנגלית)

* "פשוט נהדרת", במסד הנתונים הקולנועיים IMDb (באנגלית)

* "פשוט נהדרת", באתר Rotten Tomatoes (באנגלית)

* "פשוט נהדרת", באתר Metacritic (באנגלית)

* "פשוט נהדרת", באתר Hulu סדרות (באנגלית)

* "פשוט נהדרת", במסד הנתונים הקולנועיים KinoPoisk (ברוסית)
* פשוט נהדרת, באתר אנציקלופדיה בריטניקה (באנגלית)
* אלסנדרה סטנלי, הניו יורק טיימס, "פשוט נהדרת", למרות המיתון, באתר TheMarker‏, 23 בינואר 2012

הערות שוליים
------------

1. ↑   "פשוט נהדרת: הסרט", במסד הנתונים הקולנועיים IMDb (באנגלית)
**צים אסיה** הייתה אוניית מכולות בקטגוריית גודל פנמקס, השייכת לחברת הספנות הישראלית צים, הראשונה מסדרת HDW 2. האוניה נבנתה במספנות HDW, וסך הכל נבנו בסדרה שמונה אוניות. האונייה הייתה מעורבת בתאונה קשה בה נהרגו שבעה דייגים יפנים.
גובה האוניה מהשדרית ועד חלקה הגבוה ביותר (האנטנות והתרנים על גשר הפיקוד) היה 51.8 מטרים. ב-2008 נמחקה צים אסיה מהרישום הישראלי וב-2015 נגרטה.

דגל
---

האוניה הפליגה עד לשנת 2008 תחת דגל ישראל ואות הקריאה שלה היה 4XFB. בשנת 2008 נרשמה האונייה תחת דגל נוחות ליברי ואות הקריאה שלה שונה ל-A8OZ2.

מטען
----

האוניה מיועדת לשאת מכולות, כאשר היא יכולה לשאת עד 3,845 TEU, לאוניה יש 15 מדורי אחסון על הסיפון (BAY) ושבע ספנות (CARGO HOLD) מתחת לסיפון (כל ספנה מכילה שני מדורי אחסון), כאשר הגובה המקסימלי הוא שבע קומות של מכולות. לרוחב האוניה נכנסים עד 13 מכולות. האוניה מסוגלת לשאת גם כ-150 מכולות קירור (ריפרים), ויכולה לשאת מטענים מסוכנים.

ציוד בטיחות
-----------

באוניה ישנו ציוד בטיחות רב הכולל ציוד נגד שריפות (מטפי כיבוי, מערכות מתזים, מערכות גילוי אש, מערכות כיבוי אש על ידי פחמן דו-חמצני) ועוד.

כמו כן ישנו ציוד למניעת זיהום ים בעיקר בזמן תדלוק האוניה.

התאונה
------

ב-28 בספטמבר 2005 בשעה 02:30 בלילה (בזמן משמרתו של החובל השני) בעת מסע בין ונקובר לפוסן התנגשה האוניה צים אסיה בסירת דיג יפנית כ-40 ק"מ מהאי היפני הוקאידו. כתוצאה מההתנגשות נהרגו 7 דייגים יפנים לאחר שסירת הדיג שלהם טבעה.

האוניה המשיכה במסלולה בניגוד לחוק הימי ולימאות הטובה הדורשת הגשת עזרה לכל כלי שיט במצוקה, לטענת הצוות כיוון שלא הבחינו כי הייתה התנגשות, ולטענת היפנים על מנת לחמוק מאחריות. רב החובל שהה באותו זמן בחדרו. על סיפונה היו 22 אנשי צוות.

### תוצאות החקירה

את התאונה חקרה משטרת ישראל ביחד עם חוקרים יפנים, והיא כללה דגימות צבע מחרטום הצים אסיה אשר הוכיחו כי אכן היא פגעה בסירת הדיג. צוות החקירה הוטס לנמל הונג קונג שם שהתה האוניה וצוות נוסף חקר את אנשי הצוות בעת הגעתה לחיפה. רב החובל הוטס לארץ לחקירה ימים ספורים לאחר ההתנגשות והושם במעצר בית. בסיומה של החקירה הוחלט להעמיד את הקצין השני למשפט על גרימת מוות ברשלנות, לבסוף נחתמה עסקת טיעון והקצין השני נשלח לביצוע עבודות שירות. רב החובל זוכה מהאשמות, השופטים מתחו ביקורת על יישום נוהלי הבטיחות בחברה ובאוניה עצמה.
נקבע שמרבית האשמה להתנגשות מוטלת על ספינת הדייג, שהייתה בהפלגה מינהלית (כלומר לא עסקה בדייג) ואשר לא פינתה דרך לצים אסיה.

הקצין השני באוניה היה קצין זר (כלומר אינו ישראלי), ולטענתו הוא הפך לשעיר לעזאזל, וכי האשמה מוטלת על רב החובל שישן באותה העת.

### פעילות החברה

בתחילה הכחישה צים כל קשר להתנגשות אך לבסוף הודתה בתאונה ואף פיצתה את משפחות ההרוגים, לחברה ולמדינה נגרם נזק תדמיתי קשה עקב ההכחשה, והיה צורך במגעים דיפלומטיים רבים על מנת לשקם את הנזק התדמיתי לישראל.

קישורים חיצוניים
----------------

* אפרת וייס ואחיה ראב"ד, צוות "צים אסיה" חשוד בגרימת מוות ברשלנות, באתר ynet, 23 באוקטובר 2005
* חצי שנת עבודות שירות לקצין השני ב"צים אסיה", באתר וואלה!‏, 12 בנובמבר 2006

הערות שוליים
------------

1. ↑  צים אסיה, באתר עמותת ידידי המוזיאון הימי הלאומי
ארבעה צילינדרים בטור
צילינדר של מנוע שתי פעימות. פתח הפליטה נמצא מצד ימין
**צִילִינְדֵּר** (**Cylinder**) (נקרא גם **שרוול**) הוא החלל או המרחב הגלילי בו נעה הבוכנה הלוך ושוב במנוע בוכנה. 

חלל הצילינדר שוכן בבלוק המנוע ומהווה את חלקו התחתון של תא הבעירה שלתוכו נכנסת תערובת הבעירה ובו מתבצעים כל שלבי העבודה של המנוע. בתוך הצילינדר שוכן בנוסף גם הטלטל המחבר את הבוכנה וגל הארכובה. מעל לצילינדר מורכב בדרך כלל ראש מנוע.

מנוע בעירה פנימית
-----------------

במנועי בעירה פנימית מסוג מחזור ארבע פעימות מותקנים בראש המנוע שסתומים ומצת המתזמנים את שלבי עבודת המנוע בצילינדר.

במנועי מחזור שתי פעימות, העובדים ללא שסתומים המובילים לסעפת היניקה וסעפת הפליטה, קיימים פתחי יניקה ופליטה בצילינדר עצמו.

סידור הצילינדרים הנפוץ במנועים רבי צילינדרים הם בשורה אחת כגון במנוע טורי, או בשתי שורות מקבילות בתצורת האות V, או בשתי שורות בצורה אופקית בכיוונים הפוכים כבמנועי הבוקסר. ככל שגדל מספר הצילינדרים, כך גדל נפחו וכוחו של המנוע. קיימים גם מנועי כוכב בעלי חמישה ויותר צילנדרים, הנפוצים במטוסי הבוכנה.

קישורים חיצוניים
----------------

ויקישיתוף מדיה וקבצים בנושא **צילינדרים** בוויקישיתוף
**אונסט** (באנגלית: **Unst**) הוא אי בקבוצת איי נורת' באיי שטלנד שבסקוטלנד.

גאוגרפיה
--------

אונסט הוא האי המיושב הצפוני ביותר באיים הבריטיים, והאי השלישי בגודלו באיי שטלנד (אחרי האיים מיינלנד ויל). שטחו של האי 121 קמ"ר.

האי מישורי, חופי האי צוקיים, והאי מכוסה ברובו בערבת דשא. היישוב העיקרי באי הוא הכפר בלטסאונד (Baltasound). כפר דייגים זה היה בעבר נמל דיג המליחים השני בגודלו באיים הבריטים. כיום עיקר כלכלת הכפר מתבססת על התיירות.

יישובים נוספים באי הם הכפר אויאסאונד (Uyeasound) בו נמצאת טירת מיונס (Muness Castle) שנבנתה בשנת 1598, והכפר הארולדסוויק (Haroldswick) בו מצוי מוזיאון ימי ומרכז תרבות.

באיים אונסט ופטלאר מתגוררים כ-806 תושבים (2001). כ-100 מהתושבים הועסקו בתחנת המכ"ם של חיל האוויר המלכותי שהייתה ממוקמת באי. סגירת התחנה בשנת 2006 הביאה לגידול משמעותי באבטלה באי.

הכפר סקוו (Skaw) הנמצא בצפון מזרח האי הוא היישוב הצפוני ביותר של הממלכה המאוחדת (אף שהמגדלור באי מאקל פלוגה צפוני יותר).

באי נמצא חלק משמורת הטבע הרמאנס (Hermaness) בשל המספר רב של מושבות ציפורי הים באזור.

תחנת אוטובוס מאובזרת באי אונסט.
מעבורות מקשרות את נמל בלמונט שבאי לנמל גוצ'ר באי יל ולנמל אודסטא באי פטלאר.

תחנת האוטובוס הייחודית שבאי נודעה בשל נוחיות ההמתנה בה. בתחנה הותקנו ספה, טלוויזיה, ומחשב לנוחות הממתינים.

בינואר 2007 פקדה את האי רעידת אדמה בעוצמה של 4.9 בסולם ריכטר.

קישורים חיצוניים
----------------

ויקישיתוף מדיה וקבצים בנושא **אונסט** בוויקישיתוף
* 

* אתר האינטרנט הרשמי של אונסט
* תחנת האוטובוס על האי
* האי אונסט באתר Shetlopedia.com (אורכב 30.08.2008 בארכיון Wayback Machine)

| איי שטלנד |
| --- |
| איים מיושבים | **מיינלנד** • בריסיי • בורה • פייר אייל • פטלאר • פולה • מקל רו • אאוט סקריז • פפא סטור • טרונדרה • אונסט • ויילה • וולסיי • יל | האי פייר - מבט אווירי |
| איים אחרים | מאוסה • נוס • פפא הקטן |
| ערים עיקריות | לרוויק |
| אתרים בעלי חשיבות | הרמנס • ראש סאמבורג |
| אתרים ארכאולוגיים | יארלסהוף • מאוסה ברוץ' |
| מפרצים | מפרצון באלטה • מפרצון בלומול • מפרץ סנט מגנוס |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007469600605171
* LCCN: nr00004886
* MusicBrainz: 68d99e26-35d1-433d-9700-747ed6a52629
* VIAF: 135298960
* WorldCat (עם VIAF): 135298960

 |
מדפיסים בסדנת ההדפס, הדפס עץ משנת 1568.
**הדפס** הוא יצירת אמנות שנוצרה על ידי צייר או גרפיקאי באמצעות טכניקת דפוס.

ישנם סוגים שונים של הדפס המובחנים באופן שבו מוטבע הדימוי על גבי הנייר:

* **דפוס בלט** (Relief prints) - בו הדימוי בולט כתבליט על פני לוח ההדפסה, כגון חיתוך עץ.
* **דפוס שקע** (Intaglio) בו הדימוי נחרץ אל תוך לוח ההדפסה, כגון טכניקות תחריט, תצריב.
* **דפוס שטח** (Planographic) בו הדימוי מוטבע על גבי לוח הדפסה באופן ישיר, כגון הדפס משי, הדפס אבן.

בדרך כלל נהוג להדפיס על-גבי נייר, אולם יש ובאמנות העכשווית מדפיסים על חומרים שונים, כגון פלסטיק, קירות מבנים ועוד. ייחודו של ההדפס, לעומת ציור או רישום, הוא באפשרות לשכפל את יצירת האמנות במאות עותקים ובאיכות אמנותית זהה, ובכך לאפשר את הפצתה במחיר נמוך יחסית לזה של יצירה כמו ציור שמן, הנוצר כעותק יחיד. 

הדפס מיוצר בדרך כלל במהדורה מוגבלת. נהוג למספר את ההדפסים במספר סידורי המכיל את מספר העותקים הכולל ואת מספרו של ההדפס מתוך כל העותקים. סימון "20/100", לדוגמה, פירושו שהדפס זה הוא העותק ה-20 מתוך 100 עותקים שנוצרו. האמן חותם על כל אחד מהעותקים של ההדפס, כהוכחה למקוריותו, אולם לעיתים נוצר ההדפס לאחר מותו של האמן, ללא חתימתו האישית.

בישראל פועלות מספר סדנאות הדפס, המארחות אמנים ישראלים ומחו"ל. שתי סדנאות ההדפס המרכזיות והמשוכללות ביותר נמצאות בירושלים ובקיבוץ כברי.

לקריאה נוספת
------------

* גדעון עפרת (עורך), **100 שנות אמנות הדפס בישראל**, הוצאת סדנת ההדפס בירושלים, 2015

קישורים חיצוניים
----------------

ויקישיתוף מדיה וקבצים בנושא **הדפס** בוויקישיתוף
* הדפס, באתר אנציקלופדיה בריטניקה (באנגלית)

הערות שוליים
------------

1. ↑  אתר למנויים בלבד ינאי ספיר, מכבש ההיסטוריה: הדיוקן העצמי של ישראל בהדפס, באתר הארץ, 16 באוקטובר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548262605171
* GND: 4191438-7
* LCCN: sh85044020

 |
**הדקירה בתיכון ניק דידריקס** בוצעה ב-17 באוגוסט 2008 בתיכון על שם ניקולאס דידריקס שבעיר קרוגרסדורפ שבדרום אפריקה, על ידי מורן הארמסה, תלמיד כיתה י"ב, שתקף תלמידים ואנשי צוות בתיכון באמצעות קטאנה באורך 60 סנטימטרים.

האירוע
------

מורן הארמסה, תלמיד כיתה י"ב בתיכון על שם ניקולאס יוהאנס דידריקס בעיר קרוגרסדורפ שבדרום אפריקה, נכנס לבית הספר בשעה 7:00 בבוקר כשהוא עוטה מסיכה חומה ופניו צבועות בשחור. לטענתו המסכה הייתה חיקוי מסיכתו של קורי טיילור, סולן להקת סליפנוט, אך בתקשורת טענו כי המסיכה הייתה דומה לזו של ג'ואי ג'ורדיסון, המתופף של הלהקה. בתיקו נמצאו גם מסכה כשל שון קראהאן (אנ') ומסיכת עבודת-יד מעיסת נייר הצבועה בצבעים שבטיים, וכן שלוש חרבות יפניות.

בשעה 7:20 לערך, במהלך התכנסות של תלמידי בית הספר, שלף הארמסה קטאנה באורך 60 סנטימטרים ושיסף באמצעותה את גרונו של ז'אק פרטוריוס, תלמיד בן 16, שמת במקום. הוא דקר תלמיד נוסף, והמשיך לדקור שני גננים שניסו להתעמת איתו. לאחר מכן התיישב הארמסה על גדר לבנים ונעץ את חרבו באדמה בסמוך לו.

בשעה 7:45 הוא לווה על ידי אנשי צוות לחדר המנהל, וכעבור כרבע שעה הועבר לתחנת המשטרה, ללא התנגדות מצידו.

מניע
----

הארמסה טען כי השטן פקד עליו לבצע את מעשה הרצח, וכי הוא הולך אחרי דרכי השטניזם. הפסיכיאטרית שבדקה אותו סיפרה כי אמר לה שראה רוח רפאים במשק של משפחתו, והיא פקדה עליו להפוך לשטניסט. בחיפוש שערכה המשטרה בחדרו נמצאו אלמנטים רבים של שטניזם, כגון לוחות ויג'י, ספרי לחשים ועוד. משפחתו של הארמסה טענה כי הוא עבר התעללות רגשית ופיזית בבית הספר, וזה הדבר שגרם להתפרצותו.

היו שהאשימו במעשה את להקת ההבי מטאל סליפנוט, מפני שהארמסה האזין להם בקביעות בחודשים שקדמו לאירוע, וכן התלבש כמוהם והחזיק מסכות הדומות לשלהם בעת האירוע. סולן הלהקה, קורי טיילור, פרסם גינוי למעשיו של הארמסה, וגם הוריו של הרוצח שיגרו התנצלות למשפחות הקורבנות.

המשפט
-----

ב-20 באוגוסט 2008 הואשם הארמסה בסעיף אחד של רצח ובשלושה סעיפי ניסיון רצח. הוא נשלח לאיבחונים לצורך הערכת בריאותו הנפשית, וב-25 באוקטובר, לאחר חודשיים רצופים של אבחונים ושתי דחיות של מועד המשפט, קבע בית המשפט כי הארמסה כשיר נפשית לעמוד לדין.

ב-14 באפריל 2009 הודה הארמסה בכל ארבעת האישומים, וב-10 באוקטובר 2009 הוא נידון לעשרים שנות מאסר.

הערות שוליים
------------

1. ↑  'Want to see something cool?': South Africa: News: News24, web.archive.org, ‏2008-09-17
2. ↑  'Now what, sir?', www.iol.co.za (באנגלית)
3. ↑  SABCnews.com - south\_africa/education, web.archive.org, ‏2008-08-26
4. ↑  The Times - The devil didn’t make him do it, web.archive.org, ‏2008-08-22
5. ↑  Harmse 'liked to sharpen sword': South Africa: News: News24, web.archive.org, ‏2008-09-13
6. ↑  Satanism blamed in teen's killing, web.archive.org, ‏2012-11-05
7. ↑  'Sword killer' pleads guilty, News24 (ב־American English)
8. ↑  Sword killer gets 20 years, News24 (ב־American English)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הדקירה בתיכון ניק דידריקס"**.
**דבלין קור** (באנגלית: **Dublin Core**) הוא תקן לתיאור של מקורות ברשת האינטרנט. הוא מורכב מ-15 שדות של מטא דאטה, ומשמש לתיאור של פריטים דיגיטליים כגון קובצי טקסט, תמונות, אודיו, וידאו או לתיאור של פריטים מורכבים כמו דפי אינטרנט.

התקן נוצר בסדנה של ה-OCLC בעיירה דבלין שבמדינת אוהיו, ומכאן שמו. שדותיו פותחו על ידי מומחים בספרנות, מדעי המחשב, קידוד תווים ואוצרוּת.

המילה "core" (באנגלית: ליבה) מציינת שרשימת השדות משמשת כבסיס אליו ניתן להוסיף שדות נוספים. בנוסף, כל אחד מהשדות הוא אופציונלי וניתן לחזרה. יישומים של הדבלין קור משתמשים בדרך כלל ב-XML ומבוססים על Resource Description Framework.

שדות הדבלין קור
---------------

הדבלין קור מורכב משתי רמות. הרמה הבסיסית (Simple Dublin Core) מורכבת מ-15 שדות:

1. כותרת
2. יוצר
3. נושא
4. תיאור
5. מוציא לאור
6. תורם
7. תאריך
8. סוג
9. פורמט
10. מזהה
11. מקור
12. שפה
13. קשר
14. כיסוי
15. זכויות

הרמה שמעליה (Qualified Dublin Core) כוללת שלושה שדות נוספים – בעל זכויות היוצרים, מוצא וקהל – וכמתים שמעדנים את השדות השונים. הרמה השנייה של הדבלין קור התפתחה לאחר הפרסום של 15 השדות הראשונים באמצעות ה- Dublin Core Metadata Initiative – קבוצת חשיבה מקוונת שנוסדה בעקבות פרסום הדבלין קור ועוסקת בפיתוח של סטנדרטים למטא דאטה.

קישורים חיצוניים
----------------

ויקישיתוף מדיה וקבצים בנושא **דבלין קור** בוויקישיתוף
* 

* אתר האינטרנט הרשמי של דבלין קור (באנגלית)
* דבלין קור, ברשת החברתית טוויטר

|  |  |
| --- | --- |
| בקרת זהויות עריכת הנתון בוויקינתונים | 
* GND: 7566875-0
* LNB: 000219996
* NKC: ph222818

 |
**קלייב פונטינג** (באנגלית: **Clive Ponting**;‏ 13 באפריל 1946 - 28 ביולי 2020) היה חוקר וסופר בריטי בתחום ההיסטוריה ומדע המדינה. שימש כעוזר מזכיר ההגנה הבריטי.

פרשת בלגראנו
------------

קלייב פונטינג התפרסם לראשונה בקשר לפרשת בלגראנו שפרצה ב-1984. הגנרל בלגראנו הייתה משחתת ארגנטינאית אשר טובעה בידי טילים בריטיים בזמן מלחמת פוקלנד ב-1982 ורוב צוותה נספה. ב-1984 הציג חבר הפרלמנט הבריטי  טאם דלייל (Tam Dalyell) מסמכים פנימיים של משרד ההגנה אשר העידו לכאורה כי בזמן שטובעה, הייתה הגנרל בלגראנו במנוסה ומחוץ לתחום ההגנה סביב ספינות הצי הבריטי. דבר הפרסום גרם מבוכה רבה לממשלת תאצ'ר אשר קודם לכן הכחישה טענות דומות. קמה מהומה רבה סביב זהות המקור שהדליף את המסמכים. גב' תאצ'ר, כך נטען, רתחה מזעם. לאחר שהודה קלייב פונטינג בהדלפה הוגש נגדו כתב אישום על הפרת חוק סודות המדינה והיה צפוי כי יורשע. קלייב פונטינג הציג שתי טענות הגנה:

* קיים עניין לציבור במקרה
* קיימת עדיפות להעברת אינפורמציה לחבר פרלמנט.

ב-11 בפברואר 1985 הוא זוכה בידי חבר מושבעים וזאת למרות ההדרכה שנתן השופט למושבעים, כי "עניינו של הציבור הוא זה שהממשלה המכהנת קובעת ככזה". הפרשה נהפכה לציון דרך בהיסטוריה של המשפט האנגלי.

פעילות אקדמית וכתיבה
--------------------

בעקבות הפרשה פרש קלייב פונטינג מהשירות הציבורי והוא שימש כמרצה למדע המדינה באוניברסיטת ויילס בסוואנסי (University of Wales at Swansea). הוא היה סופר פורה של ספרי היסטוריה פוליטית. בין השאר חיבר את **היסטוריה ירוקה של העולם** (*A Green History of the World: The Environment and the Collapse of Great Civilizations*) אשר הכה גלים בחוגי שמירת הסביבה, ביוגרפיה של וינסטון צ'רצ'יל והיסטוריה של מלחמת קרים. בכתביו נקט פונטינג עמדות של עיון מחדש וכפירה במוסכמות ממסדיות.

גולת הכותרת של כתיבתו הייתה חיבורו עב הכרס **היסטוריה עולמית - פרספקטיבה חדשה** (*World History - A New Perspective*) בו סיכם ופיתח פונטינג את פרשנויות 'ההיסטוריה החדשה' של ההיסטוריה העולמית.

נפטר ב-28 ביולי 2020.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280130005171
* BIBSYS: 90226231
* BnF: cb122717890 (data)
* ISNI: 0000 0001 0898 7530
* LCCN: n86048709
* NDL: 00473200
* NKC: mzk2012710212
* NLK: KAC200306602
* NTA: 071607137
* SNAC: w6909pf4
* SUDOC: 031518117
* VIAF: 49284412
* WorldCat: lccn-n86048709

 |
**המכון הטכנולוגי יוניטק** (באנגלית: **Unitec Institute of Technology**) הוא מוסד הטכנולוגיה הגדול ביותר של העיר אוקלנד שבניו זילנד עם למעלה מ-23,800 סטודנטים נכון לשנת 2010.

הקמפוס המרכזי ממוקם במאונט אלברט, הקמפוס השני ממוקם בהנדרסון, והקמפוס השלישי שממוקם באולבני נפתח באוגוסט 2011.

המכון הטכנולוגי מציע תוכניות לתואר באמנויות, עסקים, ונושאים טכניים, ורמות שונות של דוקטורט. הכשרה יישומית טכנולוגית מוצעת בתעודה, ובתואר. המכון הטכנולוגי יוניטק חבר בארגון האוניברסיטאות העולמי.

היסטוריה
--------

קמפוס יוניטק במאונט אלברט
יוניטק נוסד כ"המכון הטכני קרינגטון" בשנת 1976 במאונט אלברט, האזור שבו הקמפוס הראשי של יוניטק ממוקם היה בעבר ידוע כבית החולים קרינגטון. בניין בית החולים, מבנה בעל מראה איטלקי רומנסקי, ממוקם בקצה הצפוני של הקמפוס, בניין בית החולים היה המבנה הגדול ביותר בניו זילנד כאשר נבנה בשנת 1860. בשנת 1990 נסגר בית החולים, וכעת הוא חלק מהמכון הטכנולוגי יוניטק.

שמו של המכון שונה ל"קרינגטון פוליטכני" בשנת 1987, ולשם "המכון הטכנולוגי יוניטק" בשנת 1994. עם הזמן בשנת 1999 הגיש המכון בקשה לקבלת מעמד של אוניברסיטה, אך נדחה בשנת 2005 על ידי הממשלה בטענה כי אינו עומד בקריטריונים האקדמיים, ועל כן יישאר מכון טכנולוגי.

קישורים חיצוניים
----------------

ויקישיתוף מדיה וקבצים בנושא **המכון הטכנולוגי יוניטק** בוויקישיתוף
* 

* אתר האינטרנט הרשמי של המכון הטכנולוגי יוניטק
* המכון הטכנולוגי יוניטק, ברשת החברתית פייסבוק

* המכון הטכנולוגי יוניטק, ברשת החברתית טוויטר

* המכון הטכנולוגי יוניטק, ברשת החברתית אינסטגרם

* המכון הטכנולוגי יוניטק, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 9224 802X
* LCCN: no2001002765
* VIAF: 135197147
* WorldCat: lccn-no2001002765

 |
**איל שר (Eyal Sher)** (נולד בירושלים ב-1957) הוא יוצר קולנוע, מנכ"ל פסטיבל ישראל (אוג' 2014) ופסטיבל הג'אז הבינלאומי בירושלים (דצמ' 2015), לשעבר מנהל המחלקה לתרבות ואמנות של הקרן לירושלים, יוזם פרויקט "שיחות שלום" - דיאלוג במרחב הקיברנטי. ניהל את סינמטק ירושלים בין השנים 1992–1995 והפיק את פסטיבל הקולנוע ירושלים ה-10, 11 ו-12.

ביוגרפיה
--------

מצד אמו הוא צאצא למשפחה ירושלמית ותיקה (משפחת ברוך מזרחי שהגיעה מספרד לירושלים ב-1620). מוצא שם משפחתו המקורי, סר, מלודז'. בילדותו גדל בירושלים, בפריז ובטוגו, שם כיהן אביו יואל שר בשליחות משרד החוץ. אחיו הוא עו"ד גלעד שר. הוא שיחק כדורסל בנבחרת הנוער של ישראל בכדורסל, עמה השתתף באליפות אירופה ב-1976, בהפועל ירושלים ובקבוצה הג'וניור ורסיטי של אוניברסיטת קליפורניה בלוס אנג'לס.

שר בעל תואר שני בפילוסופיה של הרעיונות, מכון כהן, אוניברסיטת תל אביב. בוגר המחלקה לקולנוע וטלוויזיה באוניברסיטת קליפורניה בלוס אנג'לס. בזמן לימודיו היה עוזר מנהל הסברה בקונסוליה הישראלית בלוס אנג'לס. 

הפיק את "צה״ל" בבימויו של קלוד לנצמן (שואה), ביים את "מבצע כדור רעם" עבור ערוץ דיסקברי ואת "ממינוס 400 ומעלה" בסדרת "קו התפר" עבור שירות הסרטים הישראלי, כתב את התסריט לעץ הדומים תפוס על פי ספרה של גילה אלמגור בבימויו של אלי כהן, את "אהבה אסורה" (בימוי יוסי זומר), כתב עבור עניין של זמן יצר וביים מספר סדרות טלוויזיה, ביניהן את "צה"ל 1", "חללית" עם טל פרידמן, ארנה פטוסי ומיכל זוארץ, "נדודי שינה" עם יעקב כהן וישראל גוריון, ועוד. ניהל את מחלקת Lucasfilm TAP, היה מפיק שותף של פסטיבל הקולנוע הישראלי בלוס אנג'לס, ניו יורק ומיאמי, התמחה אצל המפיק הווארד רוזנמן (Howard Rosenman), השתתף בסרט התיעודי Vis Ã Vis: Eyal & Jawad - A Time .Of Dialogue

שר כיהן בעבר כחבר הוועד המנהל של פסטיבל ישראל, תיאטרון ירושלים, בית הספר לתיאטרון חזותי, הצוללת הצהובה, עונת התרבות בירושלים.

עם שי דורון, מנכ"ל גן החיות התנ"כי, הגיש את "חיות לילה", תוכנית רדיו שבועית ברדיו ירושלים.

בעל עיטור אביר האמנויות והרוח מאת ממשלת צרפת עבור תרומתו לקידום קשרי התרבות בין צרפת וישראל (2019)

קישורים חיצוניים
----------------

* - פסטיבל ישראל, ירושלים - אתר האינטרנט של הפסטיבל
* - פסטיבל הג'אז הבינלאומי בירושלים, מבית היוצר של פסטיבל ישראל - אתר האינטרנט של הפסטיבל
* Jerusalem Foundation - הקרן לירושלים - אתר האינטרנט של הקרן
* שירות הסרטים הישראלי
* - peacehub - אתר השיחות
* סבו של איל שר, אברהם שר, אשר נפל במלחמת העצמאות

**מאמרים פרי עטו**

* - Celebrating Diversity over Devisivness, Jerusalem Report.
* - Start-ART City, EJewish Philanthropy
* - Israel Festival Brings People Together, Creatively, The New York Jewish Week

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300580705171

 |
**אוניברסיטאות הערים הגדולות** (באנגלית: The **Great Cities' Universities**, בראשי תיבות: **GCU**) הקואליציה, שהוקמה בשנת 1998, היא מוסד ללא כוונת רווח לשיתוף מחקר בלתי פורמלי של אוניברסיטאות עירוניות במטרופולינים מרכזיים בארצות הברית. תשע-עשרה המוסדות החברים באוניברסיטאות הערים הגדולות הם אוניברסיטאות ציבוריות הממוקמות באזורים עירוניים בארצות הברית. הקונסורציום עוסק בשותפויות ציבוריות-פרטיות לחקירה וטיפול בנושאים עירוניים, כמו אלה הקשורים לחינוך, דיור, סביבה, צדק פלילי, תחבורה, שירותי בריאות, פיתוח כוח אדם ועיור כלכלי.

קואליציית האוניברסיטאות היא ארגון יורש של אגודה לא פורמלית של אוניברסיטאות עירוניות בשם "עירוני 13" (אנ') שהוקם בשלהי שנות השבעים של המאה ה-20, שימש כמבנה ארגוני שבאמצעותו פעלו קבוצת נשיאי אוניברסיטאות עירוניים בשיתוף פעולה כדי לקדם את האינטרס של מוסדותיהם במגוון תחומי מדיניות ציבורית. הקואליציה, פועלת להחייאת אמריקה העירונית ורתימת משאבי הידע והאינטליגנציה של אוניברסיטאות עירוניות ציבוריות והכוונתם לפתרון בעיות עכשוויות.
ה- GCU מסוגל היטב לבצע מחקרים בין הנדסה למידע ומדעי החברה הנמצאים בבסיס המחקר לביטחון פנים ומגיבים לאירועים בלתי צפויים בסביבה עירונית. האוניברסיטאות חולקות; חזון, מאפיינים משותפים, מחויבות משותפת לשירות, הישגים ומצוינות בסביבה העירונית, ונחישות לבנית גדולת הערים. לאוניברסיטאות גוף סטודנטים קולקטיבי המונה כ -340,000 סטודנטים לכל התארים ולכולן מחויבות לחיזוק המוסדות וגם את הקהילות באמצעות בריתות אסטרטגיות ושותפויות ציבוריות-פרטיות בעלות השפעה מקומית. פעילות האוניברסיטאות השותפות**:**

* חיזוק השותפות בין המוסדות החברים והערים בהן הן ממוקמות.
* התמקדות ביוזמות שיתופיות בין מוסדות החברים לשיפור היכולת להשפיע לטובה בערים.
* להוות דוגמה לאוניברסיטאות אחרות בפריסה ארצית.

חזון הקואליציה**:**

* הנגשת ההשכלה הגבוהה ומתן תשתית יעילה לקידום מחקר, מלגה וכוח אדם להוראה ומחקר.
* אפיון, זיהוי, ניתוח ופיחות פתרונות למרכזים עירוניים.
* תכנון ואספקת שירותים המיישמים טכנולוגיה מתקדמת לשיפור היכולות האנליטיות של השלטון המקומי.
* תמיכה ביצירת מקומות עבודה ופיתוח עסקי במקום עבודה טכנולוגי.
* הבאת נראות לתפקיד שאוניברסיטאות המחקר הציבוריות העירוניות ממלאות בקידום החינוך, המחקר והכלכלה של המדינה.
* הקמת שותפות מגזר פדרלי-פרטי ותוכנית פיתוח ליבה המתמקדת בפיתוח יכולתם של מוסדות ה- GCU לעמוד טוב יותר באתגרים של הערים ולשמש דוגמה לאוניברסיטאות עירוניות אחרות.

מוסדות חברים
------------

רשימת האוניברסיטאות (נכון לשנת 2020)**:**

* אוניברסיטת אלבמה בבירמינגהם (אנ')
* אוניברסיטת סינסינטי
* הסיטי קולג' של ניו יורק
* אוניברסיטת קליבלנד (אנ')
* אוניברסיטת פלורידה הבינלאומית
* אוניברסיטת ג'ורג'יה
* אוניברסיטת יוסטון
* אוניברסיטת אילינוי בשיקגו
* אוניברסיטת אינדיאנה - אוניברסיטת פורדו אינדיאנפוליס (אנ')
* אוניברסיטת מסצ'וסטס בוסטון (אנ')
* אוניברסיטת ממפיס (אנ')
* אוניברסיטת מיזורי – קנזס סיטי (אנ')
* אוניברסיטת מיזורי - סנט. לואי (אנ')
* אוניברסיטת ניו אורלינס (אנ')
* אוניברסיטת פורטלנד (אנ')
* אוניברסיטת טמפל
* אוניברסיטת חבר העמים של וירג'יניה (אנ')
* אוניברסיטת המדינה של ויין
* אוניברסיטת ויסקונסין-מילווקי (אנ')

ראו גם
------

* איגוד האוניברסיטאות הטכנולוגיות העצמאיות
* איגוד האוניברסיטאות האמריקניות
* איגוד אוניברסיטאות המחקר

קישורים חיצוניים
----------------

* אתר רשמי

הערות שוליים
------------

1. ↑  GCU, Overview, About GCU.
2. ↑  GCU, Overview, Mission.
3. ↑  GCU, Overview, Vision and Goals.
**דיינוניכוזאוריה** (שם מדעי: **Deinonychosauria**) היא קבוצה אפשרית הנתונה במחלוקת של דינוזאורים תרופודים מהקבוצה פאראווס הכוללת מיני דינוזאורים מנוצים ואולי גם מכילה את קבוצת האביאלאה ואת ראשוני העופות כמו הארכאופטריקס. הקבוצה נוצרה ב-1969 בידי החוקרים אדווין ה. קולברט ודייל ראסל אך חוקרים רבים לא קיבלו אותה.

בתוך הקבוצה היו שתי משפחות: דרומאוזאוריים וטרודוניים וייתכן שגם היוננלנגיים, אשר היו ככל הנראה בעלי נוצות לאורך גופם ואולי מהם התפתחו העופות. הם היו בעלי רגליים ארוכות שהסתיימו בטפרים חדים כתער. הטרודונים והדרומזאורים הגדולים כמו הדיינוניכוס השתמשו בהם כדי לקרוע טרף לחתיכות והם יכלו לצוד גם חיות גדולות אם הם נעו בלהקות. ואולם הם לא הצליחו לשרוד כאשר הגיע קץ הדינוזאורים בשלהי הקרטיקון לפני 66 מיליון שנה.

מיון
----

* + משפחה יוננלנגיים (Unenlagiidae)?
	+ משפחה דרומאוזאוריים (Dromaeosauridae)
	+ משפחה טרודוניים (Troodontidae)
* קבוצה אביאלאה (Avialae) - ממנה התפתחו העופות (?)

קישורים חיצוניים
----------------

ויקישיתוף מדיה וקבצים בנושא **דיינוניכוזאוריה** בוויקישיתוף

תרשים של התחלקות הקבוצה
**מורגן אירו-ספורטס**  (באנגלית: **Morgan Aero-Sports**) היא מכונית ספורט תלת אופן, קבריולה, 2 מושבים, אשר יוצרה על ידי חברת מורגן מוטור הבריטית בין השנים 1920-1933. על דגם ה- "מורגן אירו-ספורטס" הורכב מנוע אופנועים בריטי (2 צילינדרים), מדגם Anzani, מקורר אוויר או מקורר נוזל של אופנועים, בנפח של 1,093 סמ"ק.

חברת מורגן מוטור
----------------

"חברת מורגן מוטור" היא חברה בריטית בבעלות משפחתית, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. החברה מעסיקה 177 עובדים. כל המכוניות מיוצרות בעבודת יד. 

חברת Morgan Motor Company התחילה לייצר דגמי תלת אופן בשנת 1911. בתחילת שנות ה-30 פיתחה חברת "Morgan Motor Company" את מודל ה- "Morgan Super Sports", אשר היה מודל מפותח יותר, אבל מאוד דמה למודל ה- "מורגן אירו-ספורטס".

תמונות
------

* מורגן אירו-ספורטס שנת 1927מורגן אירו-ספורטס שנת 1927
* מורגן אירו-ספורטס שנת 1930מורגן אירו-ספורטס שנת 1930
* מורגן אירו-ספורטס, שנת 1931מורגן אירו-ספורטס, שנת 1931
* מורגן אירו-ספורטס, שנת 1933מורגן אירו-ספורטס, שנת 1933
* מורגן אירו-ספורטס שנת 1932 מורגן אירו-ספורטס שנת 1932
* מורגן אירו-ספורטסמורגן אירו-ספורטס

קישורים חיצוניים
----------------

ויקישיתוף מדיה וקבצים בנושא **מורגן אירו-ספורטס** בוויקישיתוף
* מורגן אירו-ספורטס  (1926 Morgan Aero 2 Seater Sports - Vintage & Classic Car )
מורגן 3-וילר, שנת 2014
מורגן 3-וילר, שנת 2012
**מורגן 3-וילר, (Morgan 3-Wheeler)** היא מכונית תלת אופן, ספורט, קבריולה אשר יוצרה על ידי יצרנית הרכב "Morgan Motor Company" הבריטית בין השנים 2012–2016.

הדגם החשמלי "מורגן 3-וילר EV3" מיוצר משנת 2016 ועד היום.

חברת Morgan Motor Company התחילה לייצר דגמי תלת אופן בשנת 1911.

ה"מורגן 3-וילר" הוצגה לראשונה בתערוכת המכוניות ב- ז'נבה בשנת 2011. 

בדגם המורגן 3-וילר הורכב מנוע של חברת Harley-Davidson, האמריקאית, ותמסורת ידנית של חברת מאזדה היפנית. 

בשנת 2016 התחילה החברה לייצר את הדגם החשמלי "מורגן 3-וילר EV3", המפיק 101 כ"ס, משקלו 450 ק"ג, תאוצה 0-97 קמ"ש ב-9 שניות.

תצורות דגמי מורגן 3-וילר
------------------------

* 1 מושב
* 2 מושבים

יצרנית הרכב "מורגן מוטור"
-------------------------

"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

תמונות
------

* מורגן 3-וילר - מבט לתא הנהגמורגן 3-וילר - מבט לתא הנהג
* מורגן 3-וילר (1 מושב) מורגן 3-וילר (1 מושב)
* מנוע ה- מורגן 3-וילר מנוע ה- מורגן 3-וילר
* מורגן 3-וילר מורגן 3-וילר
* מורגן 3-וילר מורגן 3-וילר

ראו גם
------

* תלת אופן
* מורגן סדרת F תלת אופן
* מורגן Aero-Sports
* מורגן פלוס 4
* מורגן פלוס 4 פלוס
* מורגן Aero 8
* מורגן פלוס 8
* Triking

לקריאה נוספת
------------

* מורגן 3-וילר  (Wheeler 3 - Morgan Motor Company)
* מורגן 3-וילר ev3 - (דגם חשמלי) (EV3 - Morgan Motor Company)

קישורים חיצוניים
----------------

ויקישיתוף מדיה וקבצים בנושא **מורגן 3-וילר** בוויקישיתוף